open-index/open-wikipedia-markdown huggingface dataset:
Guildhall School of Music and Drama

**Guildhall School of Music and Drama** on Lontoon Cityssä sijaitseva itsenäinen musiikki- ja draamakoulu. Koulu on perustettu vuonna 1880, ja se on yksi Ison-Britannian tunnetuimmista taidealan korkeakouluista. Koulu on valittu myös maailman kymmenen parhaan draamakoulun joukkoon vuonna 2016.

Koulu muutti nykyiseen sijaintiinsa Barbicaniin vuonna 1977. Koulu toimii yhteistyössä esittävän taiteen keskuksen Barbican Centren ja siellä toimivan Lontoon sinfoniaorkesterin kanssa. Sen lisäksi koulu tekee yhteistyötä Royal Opera Housen, BBC:n sinfoniaorkesterin ja Academy of Ancient Musicin kanssa.

Koulussa opiskelee 900 oppilasta lähes 60 maasta. Heistä noin 750 opiskelee pääaineenaan musiikkia ja 180 näyttelemistä tai muita teatteritaiteeseen liittyviä aloja.

## Koulun entisiä oppilaita
### Musiikki
*Thomas Adès, säveltäjä ja pianisti
*Jenny Carlstedt, mezzosopraano
*Susan Chilcott, sopraano
*Jacqueline du Pré, sellisti
*James Galway, huilisti
*Julija Gomelskaja, säveltäjä
*Harry Gregson-Williams, säveltäjä ja musiikkituottaja
*Patrick Harrild, tuubisti
*Myra Hess, pianisti
*Conrad Leonard, säveltäjä ja pianisti
*George Martin, tuottaja, säveltäjä ja sovittaja
*Pasi Pirinen, trumpetisti
*Outi Tarkiainen, säveltäjä
*Bryn Terfel, konsertti- ja oopperalaulaja
*Howard Williams, säveltäjä ja kapellimestari
*Savina Yiannatou, laulaja

### Teatteri
*Naveen Andrews – (*[[Lost]]*, *[[Englantilainen potilas]]*)
*Hayley Atwell – (*[[Agent Carter]]*, *[[Herttuatar (elokuva)|Herttuatar]]*)
*Simon Russell Beale – (*[[Penny Dreadful]]*, *[[Into the Woods]]*)
*Orlando Bloom – (*[[Taru sormusten herrasta (elokuvatrilogia)|Taru sormusten herrasta]]*, *[[Pirates of the Caribbean (elokuvasarja)|Pirates of the Caribbean]]*)
*Daniel Craig – (*[[James Bond]]*, *[[The Girl with the Dragon Tattoo]]*)
*Peter Cushing – (*[[Tähtien sota]]*, *[[Dracula (vuoden 1958 elokuva)|Dracula]]*)
*Michelle Dockery – (*[[Downton Abbey]]*)
*Joseph Fiennes – (*[[Rakastunut Shakespeare]]*, *[[Vihollinen porteilla]]*)
*Lennie James – (*[[Snatch – hävyttömät]]*, *[[The Walking Dead]]*)
*Damian Lewis – (*[[Taistelutoverit]]*, *[[Isänmaan puolesta (televisiosarja)|Isänmaan puolesta]]*)
*Ewan McGregor – (*[[Big Fish]]*, *[[Tähtien sota]]*)
*Alfred Molina – (*[[Spider-Man 2 – Hämähäkkimies 2]]*, *[[Pieni suklaapuoti (elokuva)|Pieni suklaapuoti]]*)
*Marina Sirtis – (*[[Star Trek]]*)
*David Thewlis – (*[[Harry Potter (elokuvasarja)|Harry Potter]]*, *[[Seitsemän vuotta Tiibetissä (elokuva)|Seitsemän vuotta Tiibetissä]]*)
*Jodie Whittaker – (*[[Doctor Who]]*, *[[Broadchurch]]*, *[[Venus (elokuva)|Venus]]*)

## Lähteet

## Aiheesta muualla
* Koulun kotisivut
Hautaustoimisto

**Hautaustoimisto** on yritys, jolta voi tilata hautajaisiin liittyviä palveluita. Hautaustoimistoista saatavat palvelut vaihtelevat hautaustoimistokohtaisesti. Yleensä hautaustoimistot toimittavat ruumisarkut ja uurnat, hoitavat vainajan pukemisen ja arkkuun laittamisen sekä vainajan kuljetuksen sairaalan tai muun hoitolaitoksen kylmiöstä siunauskappeliin, krematorioon ja hautausmaalle. Tämän lisäksi hautaustoimistoilta voi tilata hautajaiskukat, kantajat, hautakivet ja kaiverrukset, kuolinilmoitukset, valokuvauksen, käsiohjelmat ja kutsukortit, pitopalvelun muistotilaisuuteen sekä musiikkiesityksiä. Monesti hautaustoimistot hoitavat myös asioinnin viranomaisten kuten seurakuntien hautaustoimen ja sairaaloiden kanssa. Hautaustoimistoista voi tilata myös perunkirjoituksen ja perinnönjaon sekä osituksen.
Bank of North Dakota

**Bank of North Dakota** (BND) on Pohjois-Dakotan osavaltion omistama pankki, joka on perustettu vuonna 1919. Pankin perustamisen promoottorina toimi sosialistipuolueesta erotettu poliitikko A. C. Townley, joka perusti oman puolueen nimeltä Non-Partisan League vuonna 1918. Pohjois-Dakota oli silloin kuten nytkin hyvin maatalousvaltainen alue; silloin siellä viljeltiin pääasiassa vehnää. Vehnän hintataso laski, ja esimerkiksi Minneapolisin ja Chicagon pankit nostivat samaan aikaan maatalouslainojen korkoja jopa 12 prosenttiin. Non-Partisan League sai suuren vaikutusvallan Pohjois-Dakotan edustajainhuoneessa ja senaatissa, ja osavaltion pankin perustaminen kävi mahdolliseksi seuraavana vuonna. Suuren laman aikana esimerkiksi opettajille maksettiin hyödykkeissä, mutta pankki otti tiloja haltuunsa. Laman jälkeen maita pyrittiin myymään takaisin entisille omistajille sikäli kuin olivat edelleen niitä viljelleet.

Pankki myöntää edullisia lainoja paikallisille yrityksille ja opiskelijoille. Erityisesti osavaltion omaa toimintaa on voitu rahoittaa sangen edullisesti, koska pankin ei tarvitse vaatia itseltään eli osavaltiolta korkoja. Ylijäämänsä pankki käyttää infrastruktuuriin ja hyvinvointipalveluihin. Voittoa vaativia osakkeenomistajia pankilla ei ole.

Pankilla on vain yksi konttori, joka sijaitsee Bismarckissa.

## Lähteet
Ikea-efekti

**Ikea-efekti** eli **Ikea-ilmiö** on kognitiivinen vinouma, jonka mukaan kuluttaja antaa suhteettoman paljon painoarvoa tuotteelle, jonka rakentamiseen hän on itse osallistunut. Se on nimetty ruotsalaisen Ikea-huonekaluketjun mukaan, joka on tunnettu itse koottavista tuotteistaan.

Ilmiön havaitsivat vuonna 2011 Michael I. Norton (Harvardin kauppakorkeakoulu), Daniel Mochon (Yalen yliopisto) ja Dan Ariely (Duke University). Heidän kokeensa esitti, että itse kokoaminen vaikuttaa kuluttajien mielipiteeseen tuotteen arvosta. Tulosten mukaan kun ihmiset käyttävät omia kykyjään tuotteen rakentamiseen, he arvostavat lopputulosta enemmän kuin täysin valmista tuotetta, vaikka kokoaminen olisi sujunut huonosti.

Ilmiö näkyy myös siinä, että yrityksissä hyväksytään helpommin sen sisällä syntyneet ideat kuin ulkopuolisten esittämät ideat.

## Lähteet
Fushimi (1939)

**Fushimi** () oli keisarillisen Japanin laivaston vuonna 1939 valmistunut Fushimi-luokan tykkivene toisessa maailmansodassa.

## Valmistus

Alus tilattiin vuoden 1937 hankinnoissa Fujinagatan telakalta, missä köli laskettiin 15. heinäkuuta 1938. Alus laskettiin vesille 26. maaliskuuta 1939 ja valmistui 15. heinäkuuta.

## Palvelus
Alus luovutettiin elokuussa 1945 Kiinalle ja se poistettiin alusluettelosta 3. toukokuuta 1947.

## Lähteet

*
*

### Viitteet
Paras brittiläisen independent-elokuvan naispääosa

**Paras brittiläisen independent-elokuvan naispääosa** () on elokuvapalkinto, joka on jaettu vuodesta 1998 lähtien vuosittain parhaalle naisnäyttelijälle brittiläisessä independent-elokuvassa. Palkinto on osa British Independent Film Awards -gaalaa.

## Voittajat ja ehdokkaat

### 1990-luku

### 2000-luku

### 2010-luku

	
### 2020-luku

## Lähteet
Kamoi (1922)

**Kamoi** () oli keisarillisen Japanin laivaston vuonna 1922 vesillelaskettu tankkeri ja vesilentokoneiden emälaiva.

## Valmistus
Alus tilattiin Yhdysvalloista New York Shipbuildingiltä Camdenista osana vuoden 1920 hankintoja ja sen köli laskettiin 14. syyskuuta 1921. Alus laskettiin vesille 8. kesäkuuta 1922 ja se valmistui reilua kolmea kuukautta myöhemmin 12. syyskuuta.

## Palvelus
Alus muutettiin vesilentokoneiden emälaivaksi, jonka jälkeen sille sijoitettiin kaksitoista lentokonetta. Se otettiin muutostöiden päätyttyä palvelukseen 1. kesäkuuta 1934. Se palautettiin 15. huhtikuuta 1944 tankkeriksi ja se  vaurioitui ilmahyökkäyksessä 13. huhtikuuta 1945 Hongkongissa. Alus poistettiin alusluettelosta 3. toukokuuta 1947.

## Lähteet
Eckerön satama

**Eckerön satama** (, LOCODE: FI ECK ) on Ahvenanmaan länsilaidalla Eckerössä, Ahvenanmeren rannalla sijaitseva matkustajalauttaliikenteen satama ja rajanylityspaikka. 

Eckeröstä ajetaan linjaliikenteen M/S Eckerö -aluksella Ruotsin Grisslehamniin kahdesti päivässä, viikonvaihteen seutuvilla (pe–ma) kolmesti. Vuonna 2015 Eckerö oli 957&nbsp;302 matkustajallaan Suomen neljänneksi vilkkain ulkomaanliikenteen matkustajasatama. Sitä vilkkaampia matkustajasatamia ovat Suomessa Helsingin satama, Turun satama ja Maarianhaminan länsisatama. Eckerössä matkustajamäärä kasvoi edellisvuodesta, muttei aivan vielä saavuttanut vuoden 2006 tasoa.

Ahvenanmaan maakunnallinen päätie 1 päättyy lännessä Eckerön satamaan.

## Liikenne
**Eckerön sataman vuosittainen matkustajamäärä:**

## Lähteet
Koivunhelttakääpä

**Koivunhelttakääpä** (*Lenzites betulina*, joskus *L. betulinus*) on sukunsa ainoa Pohjoismaissa esiintyvä yleinen kääpälaji. Se esiintyy lahoilla eri lehtipuiden rungoilla ja maapuilla, kannoilla ja myös majavien kaatamilla puilla sekä halkopinoissa. Sen itiöemät ovat yleensä hyllymäisiä, jalattomia, joskus resupinaatisia eli rungonmyötäisiä. Värissä on vaihtelua, mutta yleensä ne ovat päältä vyöhykkeisiä, usein enemmän tai vähemmän karvapintaisia. Kääville epätavalliseen tapaan niillä on helttamainen itiölavamuodostuma, ei siis pillejä kuten käävissä yleensä. Itse sieni on malloltaan kova. Sieni aiheuttaa valkolahoa. 

## Lähteet

## Aiheesta muualla
*Laji.fi: Koivunhelttakääpä (''Lenzites betulinus'')
*Mushroom Expert: Lenzites betulina
Suriname kesäolympialaisissa 2016

**[[Suriname]]** osallistui **[[Kesäolympialaiset 2016|Rio de Janeiron kesäolympialaisiin 2016]]** joukkueella, johon kuului kuusi urheilijaa neljästä eri lajista. Kyseessä oli maan 13. esiintyminen olympialaisissa. Maan lipunkantajana avajaisissa toimi sulkapalloilija Soren Opti. Mitaleita maa ei saavuttanut.

## Joukkue

### Judo

Suriname sai kutsun lähettää yhden judokan Rio de Janeiroon miesten alle 66-kiloisten sarjaan tarkoittaen samalla myös maan palaamista lajiin vuoden 1988 jälkeen. Tämän paikan täytti Yigal Kopinsky, jonka matka katkesi kuitenkin jo ensimmäisellä kierroksella.

*Yigal Kopinsky - Miesten alle 66 kg

### Sulkapallo

Suriname sai kutsun lähettää yhden urheilijan miesten yksilösulkapalloon. Maata edusti Soren Opti, joka kuitenkin hävisi molemmat ottelunsa alkulohkossaan eikä päässyt jatkoon.

*Soren Opti - Miesten yksilö

### Uinti

Suriname sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä, vaikka Renzo Tjon A Joe tekikin maan ennätyksen.

*Renzo Tjon A Joe - Miesten 50 metrin vapaauinti
*Evita Leter - Naisten 100 metrin rintauinti

### Yleisurheilu

Seuraavat kaksi surinamelaista urheilijaa saavuttivat vaaditut tulosrajat kisoihin. Heistä Sunayna Wahi pääsi jatkoon ensimmäiseltä kierroksella mutta siihen matka katkesikin.

*Jurgen Themen - Miesten 100 metrin juoksu
*Sunayna Wahi - Naisten 100 metrin juoksu 

## Lähteet
Ukuru (1944)

**Ukuru** ( oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 9. lokakuuta 1943. Alus laskettiin vesille 15. toukokuuta 1944 ja otettiin palvelukseen 31. heinäkuuta.

## Palvelus
Alus poistettiin alusluettelosta 30. marraskuuta 1945. Alus aloitti miinanraivaajana 1. joulukuuta ja muutettiin 10. heinäkuuta 1946 miinanraivaajien emälaivaksi. Raivauksen päätyttyä alus poistettiin palveluksesta 2. joulukuuta 1947.

Alus otettiin 26. joulukuuta palvelukseen liikenneministeriön sääntutkimusaluksena *Ukurumaru*. Se siirrettiin 1. tammikuuta 1949 Japanin meri-itsepuolustusvoimien edeltäjälle merialueiden turvallisuusvirastolle () partioalukseksi nimellä *Satsuma* (runkonumero PL-104). Alus poistettiin alusluettelosta 24. marraskuuta 1965.

## Lähteet
* 
*

### Viitteet
Kristi Castlin

**Kristi Castlin** (s. 7. heinäkuuta 1988) on yhdysvaltalainen 100 metrin aitajuoksun olympiamitalisti.

Castlin voitti 100 metrin aitajuoksun alle 20-vuotiaiden Pan-Amerikan-mestaruuden 2008 ajalla 13,02. Hän voitti sisäratojen Yhdysvaltojen-mestaruuden 60 metrin aitajuoksussa 2012. Istanbulin MM-hallikilpailuissa 2012 hän keskeytti saman matkan alkueräjuoksun. Hän saavutti 100 metrin aitajuoksussa olympiapronssia Rio de Janeirossa 2016 ajalla 12,61.

Castlin juoksi 100 metrin aitajuoksuennätyksensä 12,50 Eugenessa 8. heinäkuuta 2016. 60 metrin aidat hän on juossut hallissa parhaimmillaan aikaan 7,84 Albuquerquessa 26. helmikuuta 2012.

## Lähteet
Premia

**Premia** on kunta Pohjois-Italiassa Verbano-Cusio-Ossolan maakunnassa Piemonten alueella. 
Premian naapurikunnat ovat Baceno,  Crodo, Formazza ja Montecrestese sekä Sveitsin Ticinossa sijaitsevat Bosco/Gurin ja Campo.

## Lähteet
Crodo

**Crodo** on kunta Pohjois-Italiassa Verbano-Cusio-Ossolan maakunnassa Piemonten alueella. 

Crodon naapurikunnat ovat Baceno, Crevoladossola, Premia, Montecrestese ja Varzo.

## Lähteet

## Aiheesta muualla
Gravellona Toce

**Gravellona Toce** on kunta Pohjois-Italiassa Verbano-Cusio-Ossolan maakunnassa Piemonten alueella. Gravellonan naapurikunnat ovat Baveno, Casale Corte Cerro, Mergozzo, Omegna, Ornavasso, Stresa ja Verbania.

## Lähteet

## Aiheesta muualla
Minerva (1917–1934)

**Minerva** oli vuosina 1917–1934 toiminut helsinkiläinen kirjankustantamo. Yrityksen perusti ja sitä johti koko sen toiminnan ajan kirjakauppias Paavo Lönngren. Aluksi sen ohjelmaan kuului ensimmäisen maailmansodan vuoksi ajankohtaisia sotaseikkailukuvauksia. Julkaisuohjelmassa oli tuolloin huomattavan paljon skandinaavista kirjallisuutta, mutta myöhemmin yritys siirtyi julkaisemaan lähinnä englannista suomennettuja jännitys- ja rakkausromaaneja. WSOY osti vaikeuksiin joutuneen Minervan kustannusvaraston oikeuksineen, ja Lönngrenin kuoleman jälkeen 1934 yhtiö lakkautettiin.

Minerva oli erikoistunut viihteeseen. Julkaisutoiminnan painottuminen englanninkielisen viihteen suomennoksiin herätti paheksuntaa, ja suomennosten laatuakin pidettiin kehnona. Minerva julkaisi kuitenkin myös kotimaisia kirjailijoita, kuten Eino Leinoa, Larin-Kyöstiä (Ilotyttö, 1919, Jouluyön tarina, 1918) ja Aaro Hellaakoskea (Me kaksi, 1920) ja sittemmin unohdettuja kirjailijoita sekä 1920-luvulla ajankohtaista laatukirjallisuutta. Kirjastojen valintapolitiikan vuoksi Minervan julkaisemat kirjat pääsivät heikosti kirjastoihin.

Minervan menestysteoksia olivat muun muassa James Oliver Curwoodin romaanit, joita se julkaisi vuosina 1923–1930 kaikkiaan kahdeksantoista. Aikakauden toisen suosikkikirjailijan Edgar Rice Burroughsin kirjoja Minerva julkaisi kolme, vaikka Karisto oli saanut itselleen lähes kaikkien oikeudet. Tasaisesti myyvän Florence L. Barclayn kirjoista Minerva julkaisi kaksi, mutta kirjailija jäi sittemmin unohduksiin toisin kuin Curwood ja Burroughs. Englantilaisen Berta Ruckin teoksia Minerva julkaisi 24 nimikettä. Naistenromaanien kirjoittajan Elinor Glynin kirjoista Minerva julkaisi uusintapainoksia, mikä ei yleensä ollut sen tapana.

Minerva julkaisi 1925 kohutun bestsellerin, ajan uusia moraalikäsityksiä kuvaavan Michael Arlenin romaanin *Vihreä hattu*, jota aikanaan sanottiin "nykynuorison kuvaukseksi". Arden kertoo siinä nymfomaanisen Iris Marchin traagisen tarinan.

WSOY osti Minervan koko tuotannon ja julkaisi teoksista kaikkiaan 23 uusintapainosta. Oston myötä tulleet kustannusvarastot osoittautuivat hyödyllisiksi 1930-luvun lamakauden aikana.

## Lähteet
*  Nykykulttuurin tutkimusyksikön julkaisuja 29, ISSN 0782-8632

### Viitteet

## Aiheesta muualla
* Pörssitieto: Kustannusliike Minerva Osakeyhtiö
Filth (elokuva)

**Filth** on vuonna 2013 ensi-iltansa saanut brittiläinen draamakomedia, jonka on ohjannut Jon S. Baird ja joka perustuu Irvine Welshin vuoden 1998 romaaniin *[[Paska (romaani)|Paska]]*. Elokuvan päähenkilö on edinburghilainen poliisi Bruce Robertson, joka on sovinisti, rasisti, korruptoitunut ja kaikella tavalla misantrooppinen mies. 

## Juoni
Bruce Robertson (James McAvoy) edinburghilainen rikosylikonstaapeli, jolla on kaksisuuntainen mielialahäiriö. Hän on manipuloiva ja misantrooppinen mies, joka viettää aikansa huumeiden ja alkoholin parissa ja vihaa työkavereitaan poliisilaitoksella. Robertson käyttää myös paljon aikaa vapaamuurariystävänsä Clifford Bladesin (Eddie Marsan) kiusaamiseen, ja hän soittelee jatkuvasti pilapuheluita tämän vaimolle Buntylle (Shirley Henderson) pyytääkseen tältä puhelinseksiä.

Robertsonin päätavoite elämässä on saada rikoskomisarion virka, ja hän saa mahdollisuuden ylennykseen kun hän saa tutkittavakseen japanilaisen opiskelijan murhan. Tutkinnan edetessä Robertson menettää otteensa todellisuudesta. Hänen käyntinsä psykologi Rossin (Jim Broadbent) luona paljastaa, että hän kärsii kaksisuuntainen mielialahäiriöstä lapsuudessaan tapahtuneen onnettomuuden vuoksi. Lisäksi paljastuu että hänen vaimonsa Carole (Shauna Macdonald) on jättänyt hänet ja vienyt heidän tyttärensä mukanaan.

Rikollisjengi ottaa Robertsonin kiinni, kun hän vaeltelee kaupungilla. Jengi pahoinpitelee Robertsonin ja paljastuu että he ovat syyllisiä japanilaisen opiskelijan murhaan. Robertson tappaa jengin johtajan, jonka vuoksi hänet alennetaan konstaapeliksi ja nuori Ray Lennox (Jamie Bell) saa Robertsonin haluaman rikoskomisarion viran. Robertson lähettää Bladesille anteeksipyynnön videolla, jossa hän tunnustaa tekonsa. Robertson yrittää tappaa itsensä hirttäytymällä, mutta hänen aiemmin auttamansa nainen keskeyttää hänet. Robertson puhuttelee yleisöä rikkoen neljännen seinän ja nauraa kun tuoli rikkoutuu hänen altaan.

## Näyttelijät

## Vastaanotto
*Filth* on saanut myönteisen vastaanoton elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 64% perustuen 83 arvosteluun, joiden keskimääräinen arvosana on 6,2/10. Metacriticissä elokuvalla on 56 pistettä 100:sta merkiten ”sekalaisia arvioita”.

Irvine Welsh ei uskonut kirjasta tulevan hyvää elokuvaa, mutta hän on kertonut olevansa tyytyväinen James McAvoyn työhön elokuvan päähahmona ja yhtenä elokuvan tuottajista.

## Lähteet

## Aiheesta muualla
* 
*
Dream (yhdysvaltalainen yhtye)

**Dream** on vuonna 1998 perustettu yhdysvaltalainen tyttöbändi, jonka jäsenet ovat nimeltään Holly, Diana, Ashley ja Melissa. He nousivat suosioon kappaleella He Loves U Not.

## Diskografia
* It Was All A Dream (2001)
* Reality (2003)
* Dream Never Land (2008)
* Daddy's Little Girl (2008)
* Dream Back To You (2009)
Kuumien käsien harha

**Kuumien käsien harha** tai **heittoputki-vaikutus** (engl. *Hot-hand fallacy*) on psykologiassa esiintyvä kognitiivinen vinouma, jonka seurauksena päätöksentekijä virheellisesti uskoo viimeaikaisen menestyksen satunnaisessa tapahtumassa (esimerkiksi kolikonheitossa) johtavan parempaan menestykseen myöhemmissäkin yrityksissä. Esimerkiksi jos henkilö on arvannut vaihtoehdon "kruuna" kolme kertaa peräkkäin oikein, niin hän saattaa uskoa omaavansa *kuumat kädet* saadakseen neljännenkin kolikonheiton oikein. Tutkijat Gilovich, Vallone & Tversky (1985) tutkivat *kuumien käsien ilmiön* esiintymistä koripalloilijoiden keskuudessa. Heidän mukaansa koripalloilijat hahmottavat satunnaiset tapahtumat hieman virheellisesti, sillä pelaajien mukaan esimerkiksi "kruunan" tai "klaavan" esiintymistodennäköisyys kasvaa "heittoputken" seurauksena. Toisaalta Gilovich, Vallone & Tversky (1985) totesivat myös, että viimeaikainen menestys tarkkuutta ja taitoa vaativissa urheilusuorituksissa, kuten koripallon hyppyheitossa, saattaa muuttaa pelaajan ulkoista käyttäytymistä ja täten parantavan henkistä itseluottamusta ja väliaikaisesti lieventävän fyysistä uupumusta. 

Esimerkkejä *kuumien käsien harhasta* myös urheilumaailman ulkopuolelta:
* *Kolme viimeisintä osakesalkkuun lisäämääni osaketta on tuottanut viimeisen viikon aikana positiivisesti! Minulla on nyt kuumat kädet seuraavienkin osakkeiden valintaan!*
* *Kaksi edellistä koetta on mennyt todella hyvin. Minulla on nyt putki päällä, joten seuraavankin on pakko mennä hyvin!*

## Katso myös
* Osaamisansa
* Pelurin virhepäätelmä
* Todennäköisyys
* Peliteoria
* Behavioristinen taloustiede

## Lähteet
It Was All a Dream

**It Was All a Dream** on Dreamin esikoisalbumi, joka julkaistiin 23. tammikuuta 2001. Levy myi yhdysvalloissa platinaa.

## Lähteet
Kukkivat roudan maat

**Kukkivat roudan maat** on Jukka Sipilän ohjaama ja Yleisradion tuottama television draamasarja vuodelta 1981. Se perustuu Eino Säisän samannimiseen romaanisarjaan, mutta sisältää aineksia myös Säisän romaaneista *Yöstä tullut, Viimeinen kesä* ja *Niin menee aika*. Käsikirjoituksen on niiden pohjalta teh¡nyt Raimo O. Niemi. Viidessä osassa esitetty televisioelokuva kertoo pohjoissavolaisen kyläyhteisön vaiheista sodanjälkeisestä jälleenrakennuksen ajasta 1970-luvulle ja maaseudun tyhjentymiseen.

## Näyttelijät

## Tuotanto
*Kukkivien roudan maiden* tuotanto kesti kaikkiaan kolme-neljä vuotta. Kuvaukset Iisalmessa kestivät vuoden verran, ja Helsingistä tulleet tekijät asuivat pitkiä aikoja kaupungin hotelleissa. Roolihenkilöitä on noin 180 ja lavastuksiin tarvittiin kymmenisen tuhatta rekvisiittaesinettä. Kuvauspäiviä käytettiin yli 200.

## Vastaanotto
Draamasarjasta ei järjestetty ennakkonäytöstä Helsingin lehdistölle, vaikka sitä esitettiin etukäteen Iisalmessa maakuntalehtien edustajille. Sarja jakoi niin kriitikoiden kuin yleisönkin mielipiteitä. Sitä kiitettiin esteettisistä ansioista, autenttisesta rekvisiitasta, taitavasta kuvauksesta, kielenkäytöstä, ajankuvasta ja samastuttavista henkilöhahmoista. Jotkut arvioijat kutsuivat sitä ”suomalaisen maatalousyhteiskunnan muistomerkiksi”.
Muun muassa Pekka Lounela kritisoi teoksen monimutkaista ja raskaasti seurattavaa kerrontaa monine aikatasoineen ja hitaine tempoineen.

## Lähteet

## Aiheesta muualla
* Kukkivat roudan maat Yle Elävässä arkistossa
Sun Sauna

**Sun Sauna Oy** on vuonna 1997 perustettu suomalainen saunojen sisustuksia valmistava perheyritys. Yrityksen perusti Raimo Huusko ja toimintaa jatkavat hänen poikansa Juha-Pekka ja Harri Huusko.

Sun Saunalla on tuotantotilat Jyväskylässä, jossa lauteet valmistetaan. Yhtiö on palkittu vuoden puusepänteollisuusyritys palkinnolla 2005.
Sun Sauna aloitti toimintansa valmistamalla saunoja yksityiskäyttöön. Nykyisin niitä valmistetaan myös uimahalleihin, taloyhtiöihin, hotelleihin ja kylpylöihin. 
Lauteiden lisäksi Sun Sauna toimittaa saunan lasiseiniä, saunan valaisimia, paneeleita ja kiukaita.
Sun Saunan laudemallistoja ovat suunnitelleet muun muassa Seppo Honkavaara ja Simo Heikkilä.

## Lähteet

## Aiheesta muualla
www.sunsauna.fi
Sambia kesäolympialaisissa 2016

**[[Sambia]]** osallistui Rio de Janeiron olympialaisiin vuonna 2016 joukkueella, johon kuului seitsemän urheilijaa neljästä eri lajista. Kyseessä oli maan 13. esiintyminen olympialaisissa, tosin vuonna 1964 Pohjois-Rhodesian nimellä. Maan lipunkantajana avajaisissa toimi judoka Mathews Punza. Mitaleita maa ei saavuttanut.

## Joukkue

### Judo

Sambia sai kutsun lähettää yhden judokan Rio de Janeiroon miesten alle 66-kiloisten sarjaan, koska maan Mathews Punza sai paikan kisoihin maanosapaikan avulla Sambian korkeimmin rankattuna judokana. Hän voitti ensimmäisen ottelunsa mutta hävisi toisen eikä päässyt pidemmälle.

* Mathews Punza - Miesten alle 66 kg

### Nyrkkeily

Sambia sai kutsun lähettää yhden urheilijan miesten alle 75-kiloisten sarjaan. Maata edusti Benny Muziyo, joka kuitenkin hävisi jo ensimmäisen ottelunsa eikä päässyt jatkoon.

* Benny Muziyo - Miesten alle 75 kg

### Uinti

Sambia sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä.

* Ralph Goveia - Miesten 100 metrin perhosuinti
* Jade Ashleigh Howard - Naisten 100 metrin vapaauinti 

### Yleisurheilu

Seuraavat kolme sambialaista urheilijaa saavuttivat vaaditut tulosrajat kisoihin. Heistä Kabange Mupopo pääsi jatkoon ensimmäiseltä kierroksella, mutta siihen matka katkesikin.

* Gerald Phirl - Miesten 100 metrin juoksu
* Jordan Chipangama - Miesten maraton
* Kabange Mupopo - Naisten 400 metrin juoksu 

## Lähteet
Näyteikkunan koristelu (rahoitusmarkkinat)

**Näyteikkunan koristelu** () on rahoitusmarkkinoilla toimivien asiantuntijoiden käyttämä todellisen taloudellisen aseman peittelyyn tai parantamiseen liittyvä toimenpide, jossa sijoitussalkun hoitaja pyrkii kalenterivuoden tai vuosineljänneksen lopun lähettyvillä hankkiutumaan eroon tappiollisista sijoituksista ja ostamaan viimeaikaisia voitokkaita sijoituksia ennen osakesalkun suoriutumiskyvyn esittelemistä asiakkaille ja osakkeenomistajille. Tällä ehostavalla toimenpiteellä pyritään raportoinnin yhteydessä saamaan portfoliosta houkuttelevamman näköinen ja peittelemään suurimpia salkun pitoajan aikana syntyneitä tappioita, mistä termi "näyteikkunan koristelu" juontaakin juurensa.

## Katso myös
* Behavioristinen taloustiede
* Anomalia (taloustiede)

## Lähteet
Mauri Eggert

**Mauri Mikael Eggert** (3. huhtikuuta 1933 Turku – 8. lokakuuta 2024 Espoo) oli suomalainen diplomaatti, koulutukseltaan valtiotieteiden maisteri. Hän oli suurlähettiläs Hanoissa 1977–1980, kehitysyhteistyöosaston osastopäällikkö 1981–1984, suurlähettiläs Kairossa 1984–1987, edustustojen tarkastaja 1987–1990 ja kehitysyhteistyöasioiden alivaltiosihteeri 1990–1993.

Eggert tuli ylioppilaaksi Turun lyseosta vuonna 1952 ja valmistui valtiotieteiden maisteriksi 1957. Hän toimi Pohjoismaiden Yhdyspankin virkailijana vuosina 1954–1955. Marner Oy:n ja T:mi Tuontituotteen johtajana hän oli vuodet 1960–1962. Ulkoasiainministeriössä (UM) Eggert toimi apulaisena, harjoittelijana ja avustajana eri tehtävissä vuosina 1962–1966. Jaostosihteeriksi hänet nimitettiin vuonna 1971 ja samana vuonna jaostopäälliköksi. Lähetystöneuvokseksi (ministerineuvos) hän siirtyi YK-edustustoon Geneveen vuonna 1974. Ulkoasiainneuvokseksi hänet nimitettiin vuonna 1978 ja UM:n neuvottelevaksi virkamieheksi 1980 ja kehitysyhteistyöosaston osastopäälliköksi 1981.

Eggertin vanhemmat olivat kauppaedustaja Einar Mikael Eggert ja merkonomi Lydia Amanda (o.s. Milan). Ensimmäinen puoliso oli Anja Irene Kurkinen vuodesta 1956 ja toinen puoliso Pirkko Helena Pirilä vuodesta 1974. Eggert kuoli vuonna 2024 ja hänet on haudattu Espooseen Gräsan uurnalehtoon.

## Lähteet
Carl Ehlers

**Carl Walter Ehlers** (s. 1944) on suomalainen geologi ja Åbo Akademin emeritusprofessori. Hän on ollut Åbo Akademin geologian ja mineralogian professori 1983 alkaen. Hän tutki Lounais-Suomen saariston emäksisiä kivilajeja ja niiden tektoniikkaa.

## Lähteet
Esko Ehrola

**Esko Ilmari Ehrola** (s. 1941) on suomalainen tekniikantutkija. Hän oli Oulun yliopiston tienrakennusopin professori vuodesta 1987. Hän tutki päällysteitä ja tien routaantumista.

## Julkaisut
* *Liikenneväylien rakennesuunnittelun perusteet*
* *Masuunikuonatuotteiden E-moduulit*. Tielaitos, tie- ja liikennetekniikka, Helsinki 1999. Tielaitoksen sisäisiä julkaisuja 

## Lähteet
Dan Eklund

**Dan Ernst Eklund** (s. 30. lokakuuta 1940 Göteborg, Ruotsi) on suomalainen tekniikantutkija. Hän oli Åbo Akademin paperikemian professori vuodesta 1985.

## Julkaisuja
* Eklund, Dan – Lindström, Tom: *Paper chemistry*. 1991.

## Lähteet
Tauno Timosaari

**Tauno Timosaari** (7. huhtikuuta 1925 Veteli – 2. kesäkuuta 2007) oli suomalainen taidemaalari. 

Timosaaren vanhemmat olivat Heikki Timosaari ja Vilhelmiina Ranta-aho ja puoliso Anja Virtanen. Hän suoritti taideopintoja Det Kungliga Akademiet för de Skönne Kunster -oppilaitoksessa Kööpenhaminassa 1952 ja Vapaassa taidekoulussa 1957. Timosaaren teoksia oli ensimmäisen kerran esillä Kokkolassa 1946. Hän osallistui useisiin yhteisnäyttelyihin Suomessa ja ulkomailla ja piti yksityisnäyttelyitä Suomessa ja Ruotsissa. Hänen teoksiaan on esillä eri kokoelmissa ja museoissa. Timosaaren julkisia teoksia ovat muun muassa Kokkolan seurakuntasalin alttarimaalaus (*Elämänlähteellä*, 1958) sekä Pietarsaaren kansalaiskouluun (*Nuoruusmuistoja*, 1968) ja Kokkolan vanhainkotiin (*Vaihtelua arkeen*, 1979) aikanaan tehdyt seinämaalaukset. Hän maalasi myös muotokuvia tilaustyönä ja toimi taideopettajana. Timosaaren nimeä kantava stipendirahasto perustettiin vuonna 1993.

## Lähteet

## Aiheesta muualla
* Timosaari, Tauno, Hyttinen, Pertti, Aurén, Bo 1989. Työ, rakenne, liike: Arbete, struktur, rörelse. Kruunupyy: T. Timosaari. 27 s.
Nissan Vanette

**Nissan Vanette** on Nissanin vuosina 1991–2002 valmistama keskikokoinen pakettiautomalli, jonka tila-autoversio on nimeltään **Nissan Serena**. Valmistuksen päätyttyä mallit korvasi Nissan Primastar. Brittiläinen LDV solmi vuonna 1998 Nissanin kanssa yhteistyösopimuksen ja myi Vanettea **LDV Cub** -nimisenä.

Vuonna 1999 testattu Serena sai Euro NCAP -kolaritestistä tulokseksi kolme tähteä viidestä.

Nissan Vanetten pakettiautomallista oli kaksi versiota. Vanette E oli samankokoinen kuin Serena-tila-auto, mutta Vanette Cargossa oli korotettu katto ja takapariovet. 

## Lähteet

## Aiheesta muualla
Protaktinium(IV)oksidi

**Protaktinium(IV)oksidi** (tai *protaktiniumdioksidi*) on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +IV. Näin muodostuva yhdiste on PaO2.

Protaktinium(IV)oksidi muodostaa mustia pintakeskisiä kuutiollisia (fcc) kiteitä, joiden hilavakio a = 550,5&nbsp;pm. Sitä voidaan valmistaa pelkistämällä protaktinium(V)oksidia vedyllä 1&nbsp;550&nbsp;°C lämpötilassa. Dioksidi muuttuu takaisin protaktinium(V)oksidiksi, jos sitä kuumennetaan 1&nbsp;100&nbsp;°C:ssa happi-ilmakehässä. Yhdiste ei liukene rikkihappoon, suolahappoon tai typpihappoon, mutta reagoi vetyfluoridin kanssa. Koska protaktiniumin yhdisteet ovat erittäin harvinaisia, radioaktiivisia ja myrkyllisiä, ei PaO2:lla ole tunnettuja käyttötarkoituksia.

## Lähteet
Bo-Göran Ekholm

**Bo-Göran Ekholm** (s. 7. tammikuuta 1946 Kristiinankaupunki) on suomalainen taloustieteilijä. Hän oli Svenska handelshögskolanin laskentatoimen professori vuodesta 1985.

## Lähteet
Tianxiang Xia

**Xia Tianxiang** (; s. 11. syyskuuta 1993) on kiinalainen jääkiekkoilija, joka edustaa KHL:n kiinalaisjoukkue Red Star Kunlunia.

## Ura
### Seuraura
Xia aloitti uransa Qiqiharissa, jossa hän voitti kauden 2009–2010 päätteeksi Kiinan-mestaruuden. Kaksi seuraavaa kautta hän pelasi Harbinissa voittaen mestaruuden vuonna 2011. Kaudella 2012–2013 Xia aloitti ammattilaisuransa ja siirtyi Aasian liigan kiinalaisjoukkue China Dragonin riveihin. Hänen tulokaskautensa toi siellä 40 runkosarjaottelussa tehot 2+2=4. Kaudella 2012–2013 Xia teki runkosarjassa 12 tehopistettä. Kesken kauden 2013–2014, ennen ensimmäistäkään pelattua ottelua hän palasi Harbiniin.

Heinäkuussa 2016 Xia siirtyi try-outille KHL:n kiinalaiseen laajennusjoukkue Red Star Kunluniin. Hän sai elokuussa joukkueeseen vuoden mittaisen sopimuksen. Koska KHL-joukkueella täytyy olla vähintään viisi kotimaansa kansalaista kokoonpanossa, tuli Xiasta Guanhua Wangin, Rudi Yingin sekä kanadalaissyntyisen Zach Yuenin ohella kaikkien aikojen myös ensimmäinen kiinalainen KHL-pelaaja. Xia teki KHL-debyyttinsä näin ollen kauden 2016–2017 avauskierroksella 1. syyskuuta 2016 vieraissa Amur Habarovskia vastaan. Hänen peliaikansa jäi muiden kiinalaispelaajien ohella kuitenkin vähäiseksi ja Xia pelasi ottelussa 3.33 minuuttia. Xia pelasi kauden aikana KHL:ssä 15 runkosarjaottelua ilman tehopisteitä.

### Maajoukkueura
Xia edusti Kiinaa IIA-divisioonan MM-kilpailuissa vuonna 2016 sekä IIB-divisioonan MM-kilpailuissa vuosina 2013, 2014, 2015 ja 2017. Vuosien 2015 ja 2017 turnaukset päättyivät kultaan ja sarjanousuun IIA-divisioonaan. Ensimmäisessä turnauksessa Xia oli joukkueensa paras maalintekijä viidellä osumallaan, kuten myös jälkimmäisessä turnauksessa neljällä osumallaan Cheng Zhangin ja Hao Zhangin kanssa. Vuoden 2013 turnaus päättyi puolestaan pronssiin. Hän pelasi myös Pyeongchangin olympiakisojen 2018 karsinnoissa sekä Aasian talvikisoissa vuonna 2017. 

Xia pelasi myös alle 20-vuotiaiden III-divisioonan MM-kilpailuissa vuosina 2012 ja 2013, joista jälkimmäinen turnaus päättyi kultaan ja ensimmäinen hopeaan. Hän toimi vuoden 2013 turnauksessa Kiinan kapteenina. Xia sijoittui tehoilla 6+3=9 koko turnauksen piste- ja maalipörssissä toiseksi Bulgarian Ivan Hodulovin jälkeen. Hän pelasi myös IIHF Challenge Cup of Asian alle 20-vuotiaiden turnauksessa.

Xia pelasi alle 18-vuotiaiden IIB-divisioonan MM-kilpailuissa vuonna 2011, jolloin hän toimi Kiinan kapteenina ja oli joukkueen paras pistemies ja syöttäjä tehoilla 2+4=6. Xia valittiin Kiinan parhaaksi pelaajaksi. Hän pelasi myös III-divisioonan MM-kilpailuissa vuonna 2010 voittaen kultaa.

## Tilastot

## Lähteet
*
*

### Viitteet
H-P Lehkonen

**Rami ”H-P” Lehkonen** (s. Hanna-Pirita Lehkonen, o.s. Ontto-Panula, s. 1987 Kauhajoki) on suomalainen sarjakuvataiteilija ja kuvittaja. Hän on vuonna 2006 perustetun taiteilijaryhmä Team Pärvelön jäsen.

Lehkonen valittiin Suomen sarjakuvaseuran puheenjohtajaksi vuonna 2022.

## Ura
Lehkonen opiskeli Limingan taidekoulun sarjakuvalinjalla. Hänellä on taustallaan myös yhteisöpedagogin opintoja. Parhaillaan Hän opiskelee sosiaalitieteitä Turun yliopistossa.

Lehkonen on urallaan profiloitunut feministiksi. Hänen teoksensa käsittelevät usein moniarvoisuuden teemoja. Hänen sarjakuvissaan esiintyy runsaasti HLBT-hahmoja ja erityisesti sukupuolivähemmistöihin kuuluvia hahmoja. Antirasismi ja feminismi ovat myös tyypillisiä teemoja hänen teoksissaan. Hänen tyylinsä on humoristinen ja informatiivinen. 

Lehkonen kirjoitti verkossa sarjakuvablogia nimeltä *Hanna-Piritan Sarjisblogi*.

### Team Pärvelö
Team Pärvelö on vuonna 2006 perustettu suomalainen sarjakuvataiteilijaryhmä. Siinä on Lehkosen lisäksi kaksi muuta jäsentä. Ryhmä julkaisee ja myy omakustannesarjakuvia sekä muuta taidetta Suomen sarjakuva- ja anime-aiheisissa tapahtumissa.

Team Pärvelö julkaisee myös *[[Gaijin]]*-nimistä lehteä, joka esittelee suomalaista anime-, manga-, ja conikulttuuria sekä muita japanilaisen populaarikulttuurin ilmiöitä suomalaisten nuorten harrastelijoiden piirtämien sarjakuvien kautta. *Gaijinin* tavoitteena on tuoda esille myös uusia sarjakuvataiteilijoita. Sana *gaijin* tarkoittaa ulkopuolista tai ei-japanilaista henkilöä.

## Yksityiselämä
Lehkonen on syntynyt Kauhajoella Ikkeläjärven kylässä. Hän asuu Turussa.

## Teokset
* *Silly Ghost* (2014)
* *Without you* (2015)
* *Immortal Nerd* (2015)
* *Start Over Again* (2016)

## Lähteet

## Aiheesta muualla
* H-P Lehkosen verkkosivut
Emma Jørgensen

**Emma Jørgensen** (s. 1. elokuuta 1996 Bursø) on tanskalainen ratamelonnan maailmanmestari ja olympiamitalisti. Hän asuu Bagsværdissa ja edustaa Maribo KK -seuraa. Häntä valmentaa Zoltan Bako. Jørgensen opiskelee sisustusalaa ja on pituudeltaan 168&nbsp;cm.

Jørgensen voitti Henriette Engel Hansenin kanssa kajakkikaksikon 1&nbsp;000&nbsp;metrin maailmanmestaruuden Moskovassa 2014. Hän saavutti Moskovan EM-kilpailuissa 2016 pronssia kajakkiyksikön 500 metrillä. Rio de Janeiron olympialaisissa 2016 hän saavutti hopeaa kajakkiyksikön 500 metrillä. Kajakkinelikon 500 metrillä hän oli kuudes. Hän sai kajakkiyksikön 200 metrillä EM- ja MM-hopeaa 2017, EM-pronssia 2018, MM-hopeaa 2018 ja MM-pronssia 2019. Kajakkiyksikön 500 metrillä hän sai MM-pronssia 2017. Euroopan kisoissa 2019 hän saavutti kultaa kajakkiyksikön 200 metrillä ja pronssia 500 metrillä. 

Vuodelle 2021 siirretyissä Tokion olympialaisissa hän saavutti pronssia kajakkiyksiköiden 200 ja 500 metrillä sekä oli kahdeksas kajakkinelikon 500 metrillä. Samana vuonna käydyissä Kööpenhaminan MM-kilpailuissa hän saavutti kultaa kajakkiyksikön 200 metrillä ja pronssia 500 metrillä sekä EM-kilpailuissa kultaa yksikön 200 ja 500 metrillä ja pronssia nelosen 500 metrillä. EM-kilpailuissa 2022 hän voitti kajakkiyksikön 200 metriä ja oli 500 metrillä kolmas. Euroopan kisoissa 2023 hän sai kultaa kajakkiyksikön 200 ja 500 metrillä sekä hopeaa kaksikon 500 metrillä ja sekajoukkueiden kaksikon 200 metrillä. Hän voitti samana vuonna kajakkikaksikon 500 metrin maailmanmestaruuden ja sai hopeaa yksikön 500 metrillä. EM-kilpailuissa 2024 hän saavutti 500 metrillä kultaa kaksikossa ja hopeaa yksikössä. Pariisin olympialaisissa hän sai kajakkiyksikön 500 metrillä pronssia.

Maailmancupissa Jørgensen on voittanut kolme kajakkiyksikön 200 metrin kilpailua ja yhden 500 metrin kilpailun.

Jørgensen voitti nuorten maailmanmestaruuden kajakkiyksikön 200 ja 500 metrillä 2013 ja 2014 sekä alle 23-vuotiaiden maailmanmestaruuden yksikön 500 metrillä 2014. Hän voitti nuorten Euroopan-mestaruuden kajakkiyksikön 200 ja 500 metrillä 2014 ja 2015 sekä 1&nbsp;000 metrillä 2014. Kajakkikaksikon 1&nbsp;000 metriä hän sai EM-kultaa 2012, kajakkinelosen 500 metrillä 2012.

## Lähteet
Protaktinium(V)oksidi

**Protaktinium(V)oksidi** on harvinaisen, aktinoideihin kuuluvan alkuaine protaktiniumin yhdiste hapen kanssa. Yhdisteessä happi esiintyy hapetusluvulla −II ja protaktinium +V, ja näin muodostuva yhdiste on kaavaltaan Pa2O5. Se muodostaa valkoisia ortorombisia kiteitä (hilavakiot a = 692, b = 402, c = 418&nbsp;pm), joita saadaan, kun kidevedellistä muotoa Pa2O5&middot;nH2O kuumennetaan yli 500&nbsp;°C (myös 650&nbsp;°C mainittu kirjallisuudessa) lämpötilaan. Myös kuutiollinen rakenne (hilavakio a = 547,6&nbsp;pm) tunnetaan. Kun protaktinium(V)oksidia pelkistetään vedyllä 1&nbsp;550&nbsp;°C lämpötilassa, muodostuu protaktinium(IV)oksidia (PaO2). Tämä muuttuu takaisin protaktinium(V)oksidiksi, jos sitä kuumennetaan 1&nbsp;100&nbsp;°C:ssa happi-ilmakehässä. Pa2O5:n muodostumislämpö on noin 106&nbsp;kJ/mol. Protaktinium(V)oksidi ei liukene väkevään typpihappoon, mutta vetyfluoridi sekä rikkihapon ja vetyfluoridin seos liuottavat sitä.

## Historia
Aristid von Grosse valmisti 2&nbsp;mg protaktinium(V)oksidia vuonna 1927, ja myöhemmin vuonna 1934 tuotti ensimmäisenä metallista protaktiniumia 0,1&nbsp;mg:sta tätä oksidia muuttaen ensin oksidin protaktinium(V)jodidiksi ja sitten hajottaen sitä tyhjiössä sähköpurkauksen avulla (Van Arkelin prosessi):

:2 PaI5 → 2 Pa + 5 I2

## Käyttö
Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.

Niobiumin, magnesiumin, galliumin ja mangaanin oksidien seosta, johon on lisätty 0,005–0,52&nbsp;% protaktinium(V)oksidia, on käytetty korkean lämpötilan (jopa 1&nbsp;300&nbsp;°C) eristemateriaalina keraamisissa kondensaattoreissa.

## Lähteet
Vauvani mun ja sun

**Vauvani mun ja sun** () on vuonna 2001 ensi-iltansa saanut David Seltzerin ohjaama ja käsikirjoittama yhdysvaltalainen komediaelokuva, jonka pääosissa ovat Gary Oldman ja Skeet Ulrich.

*Vauvani mun ja sun* kuvattiin työnimellä *Anasazi Moon* Moabin ja Salt Lake Cityn kaupungeissa Utahin osavaltiossa. Elokuva sai ensi-iltansa Yhdysvalloissa Sundancen elokuvajuhlilla 21. tammikuuta 2001. Elokuva ei saanut teatterilevitystä Yhdysvalloissa, mutta Artisan Entertainment julkaisi sen myöhemmin VHS:nä ja DVD:nä 20. elokuuta 2002. Suomessa elokuvan julkaisi VHS:lle ja DVD:lle Scanbox Entertainment Finland Oy 11. kesäkuuta 2004.

## Juoni

Buford Dill (Gary Oldman) ja Billy Raedeen (Skeet Ulrich) ovat vähäjärkisiä rikollisia, jotka ovat olleet lapsuudesta asti kavereita. Vankeinkuljetuksen yhteydessä karkuun päässyt Billy päätyy sattuman kautta pienen vauvan huoltajaksi. Vauvansa kanssa Billy tutustuu trailereissa asuviin tyyppeihin, joiden joukosta lapselle löytyy myös sijaisimettäjä. Kun Buford kuulee vauvasta, hän haluaa heti lyödä rahoiksi vauvan avulla, mutta Billy on kuitenkin jo kiintynyt vauvaan. Ongelmia tulee, kun vauvaa aletaan vaatia yllättävältä taholta ja Buford keksii toivottoman suunnitelman.

## Näyttelijät

## Lähteet

## Aiheesta muualla
* 
* 
* 
* ''Vauvani mun ja sun'' Rotten Tomatoes -sivustolla
Agía Eirínin rotko

**Agía Eirínin rotko** (, myös *Agía Irínin rotko*) on rotko Kreetan saarella Kreikassa. Se sijaitsee Kántanos-Sélinon kunnassa saaren lounaisosassa noin 50 kilometriä Chaniásta lounaaseen.

Agía Eirínin rotko sijaitsee Lefká Óri -vuoriston eli ”Valkoisten vuorten” länsipäässä. Sen pituus on noin 7,5 kilometriä. Rotko on saanut nimensä Agía Eirínin kylästä, joka sijaitsee sen pohjoispäässä noin 560 metrin korkeudella merenpinnasta. Rotkon eteläpäässä Libyanmeren rannikolla sijaitsee Soúgian kylä. Rotkon seinämien suurin korkeus on noin 500 metriä ja kapeimmillaan rotkon leveys on noin 10 metriä. Rotko on Natura 2000 -aluetta.

Agía Eirínin rotko on Kreetan toiseksi suosituin rotkovaelluskohde idempänä sijaitsevan Samarián rotkon jälkeen. Samarián rotkoon verrattuna Agía Eiríni on vähemmän ruuhkainen ja rauhallisempi. Vaellusreitti kulkee yleensä Agía Eirínin kylästä Soúgiaan, mutta vaelluksen voi tehdä myös toisin päin. Koko vaelluksen pituudeksi tulee noin 12 kilometriä, josta varsinaista rotkoa on noin 7 kilometriä. Vaellus kestää noin 3–4 tuntia ja sen aikana laskeudutaan noin 500 metriä alaspäin. Rotko on avoinna läpi vuoden. Agía Eiríniin on bussiyhteys Chaniásta. Soúgiasta on lauttayhteys Palaióchoraan ja Chóra Sfakíoniin, joista pääsee edelleen bussilla Chaniáan.

## Lähteet

## Aiheesta muualla
Kaj Salenius

**Kaj-Erik Woldemar Salenius** (23. joulukuuta 1923 Helsinki – 18. heinäkuuta 2016 Helsinki) oli suomalainen arkkitehti.

Salenius valmistui arkkitehdiksi Helsingin Teknillisestä korkeakoulusta vuonna 1949 ja työskenteli muun muassa Blomstedt & Stenbäckin ja Hilding Ekelundin arkkitehtitoimistoissa ennen kuin perusti oman toimistonsa vuonna 1953. Hänen läpimurtotyönsä olivat Helsingin Meilahteen valmistuneet englantilainen koulu (1952) ja Pyhän Marian kirkko (1954). Hänellä oli myöhemmin useita yhteisiä projekteja rakennusyhtiö Palkki Oy:n kanssa. Oman toimistonsa ohella Salenius toimi vuosina 1966–1973 Helsingin rakennusvalvontaviraston tarkastusarkkitehtina.

Suurin osa Saleniuksen töistä sijoittui Helsinkiin. Salenius tunnetaan kenties parhaiten pelkistetystä modernista arkkitehtuuristaan, mutta hän on suunnitellut myös Linnanmäen huvipuiston Peacock-teatterin ja vastannut vuoristoradan rakennuspiirustuksista. Myös Hietalahdessa sijaitseva entinen sataman varastorakennus, myöhemmin musiikki- ja kulttuuritalona toiminut Nosturi oli Saleniuksen suunnittelema. Lisäksi hän piirsi useita tavallisia asuinkerrostaloja. Viimeisinä merkittävinä töinään Salenius suunnitteli Helsingin Sörnäisiin kaksi kolossaalista ja persoonattomalla ulkonäöllään lähinnä kielteistä huomiota saanutta virastotaloa, jotka valmistuivat samoihin aikoihin vuosina 1974 ja 1975: työvoimatoimiston ja Elinkeinohallituksen talon Väinö Tannerin kentän laidalle Haapaniemenkatu 4:ään sekä Kouluhallituksen talon Hakaniemenrantaan. Ensin mainittu rakennus purettiin syksyllä 2016 ja jälkimmäisen ulkoasu uudistettiin täydellisesti 2000-luvun alussa.

## Lähteet
Herðubreið

**Herðubreið** (/ˈhɛrðʏpreiθ/, *leveäharteinen*) on vulkaaninen pöytävuori Islannin koillisosassa Askja-tulivuoren lähellä.

## Katso myös
*Islannin tulivuoret
*Islannin maantiede

## Lähteet

## Aiheesta muualla
Protaktiniumoksidi

Alkuaineen protaktinium oksideja ovat ainakin:
* Protaktiniumoksidi (PaO) eli protaktiniummonoksidi, jota on havaittu ainoastaan metallisen protaktiniumin ohuessa pintakerroksessa.
* Protaktinium(IV)oksidi (PaO2) eli protaktiniumdioksidi
* Protaktinium(V)oksidi (Pa2O5)

## Lähteet
Samariá (kylä)

**Samariá** () on entinen Kreikan kylä, joka sijaitsee Samarián rotkossa Sfakián kunnassa Kreetan saarella. Kylä on nykyisin autio.

Samarián kylä sijaitsee suurin piirtein Samarián rotkon puolessa välissä. Matka rotkon pohjoispään Xylóskalosta kylään on noin 7,5 kilometriä ja kylästä rotkon eteläpään Chóra Sfakíoniin noin 8,5 kilometriä. Kylä on rakennettu noin 340 metrin korkeudelle merenpinnasta.

Samarián kylä on perustettu todennäköisesti jälkibysanttilaisella ajalla. Kylä samoin kuin koko rotko on saanut nimensä kylässä olevasta pienestä Maria Egyptiläiselle (*Osía María*) omistetusta kirkosta. Nimi on muuntunut muotoon *Sia María* ja edelleen muotoon *Samariá*. Kylän asukkaiden täytyi muuttaa pois vuonna 1962, kun rotkon alue muutettiin kansallispuistoksi. Nykyisin kylässä on kirkkojen lisäksi vain muutama kunnostettu vanha talo, jotka toimivat metsänvartijoiden asemapaikkana. Kylä toimii tärkeimpänä levähdyspaikkana rotkon läpi kulkevalla vaelluksella.

## Lähteet

## Aiheesta muualla
Víkoksen rotko

**Víkoksen rotko** () on syvä rotko Epeiroksessa Kreikassa. Se sijaitsee pohjoisessa Píndos-vuoristossa Zágorin kunnassa Ioánninan alueyksikön alueella.

Víkoksen rotko sijaitsee noin 30 kilometriä pohjoiseen Ioánninan kaupungista. Sen pohjoispäässä sijaitsee Víkoksen kylä ja eteläpäässä Monodéndrin kylä. Rotkon pituus on noin 20 kilometriä ja sen leveys vaihtelee 400 metristä muutamaan metriin. Rotkon seinämien korkeus vaihtelee 450 metrin ja 1&nbsp;600 metrin välillä. Víkoksen rotko mainitaan joskus maailman syvimmäksi rotkoksi suhteessa sen pituuteen, mutta tämä riippuu rotkon määritelmästä. Alueella on harvinaisia kasvi- ja eläinlajeja. Rotkon pohjalla virtaa Voïdomátis-joki, jonka virtauksen seurauksena rotko on syntynyt.

Víkoksen rotko on osa Víkoksen–Aóoksen kansallismetsää, joka kuuluu Pohjoisen Píndoksen kansallispuistoon. Rotko on suosittu vaelluskohde. Vaellus sen päästä päähän kestää noin 5–7 tuntia.

## Lähteet

## Aiheesta muualla
Bolivia kesäolympialaisissa 2016

**[[Bolivia]]** osallistui **[[Kesäolympialaiset 2016|Rio de Janeiron kesäolympialaisiin 2016]]** joukkueella, johon kuului 11 urheilijaa viidestä eri lajista. Kyseessä oli maan 14. esiintyminen kesäolympialaisissa. Maan lipunkantajana avajaisissa toimi kävelijä Àngela Castro. Mitaleita maa ei saavuttanut.

## Joukkue

### Ammunta

Bolivia sai kutsun lähettää kaksi ampujaa olympialaisiin: miehen 50 metrin pistooliin ja naisen 10 metrin ilmakivääriammuntaan. Kumpikaan ei kuitenkaan päässyt jatkoon alkukierrokselta.

*Rudolf Knijnenburg - Miesten 50 metrin pistooli
*Carina García - Naisten 10 metrin ilmakivääri

### Judo

Bolivia sai kutsun lähettää yhden judokan Rio de Janeiroon miesten alle 90-kiloisten sarjaan, koska maan Martín Michel sai paikan kisoihin Pan-Amerikan maanosapaikan avulla Bolivian korkeimmin rankattuna judokana. Hän hävisi ensimmäisen ottelunsa eikä päässyt pidemmälle. Kyseessä oli Bolivian paluu olympialaisten judokentille vuoden 2004 jälkeen.

*Martín Michel - Miesten alle 90 kg

### Pyöräily

Bolivia lähetti yhden pyöräilijän Rio de Janeiron olympialaisiin maastopyörailyyn. Hän oli Óscar Soliz, joka ei kuitenkaan päässyt edes maaliin asti.

*Óscar Soliz - Miesten maantiepyöraily

### Uinti

Bolivia sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä.

*José Alberto Quintanilla - Miesten 50 metrin vapaauinti 
*Karren Torrez - Naisten 50 metrin vapaauinti 

### Yleisurheilu

Seuraavat kuusi bolivialaista urheilijaa saavuttivat vaaditut tulosrajat kisoihin. 

*Ronald Quispe - Miesten 50 km kävely
*Marco Antonio Rodríguez - Miesten 20 km kävely
*Ángela Castro - Naisten 20 km kävely
*Werny Cornejo - Naisten 20 km kävely
*Stefany Coronado - Naisten 20 km kävely
*Rosemary Quispe - Naisten maraton

## Lähteet
Lisa Carrington

**Lisa Carrington** (s. 23. kesäkuuta 1989 Tauranga) on uusiseelantilainen ratamelonnan kahdeksankertainen olympiavoittaja ja 15-kertainen maailmanmestari. Hän asuu Aucklandissa ja edustaa Eastern Bay Canoe Racing Clubia. Häntä valmentaa Gordon Walker. 168-senttinen Carrington on opiskellut politiikkaa Masseyn yliopistossa.

Carrington voitti kajakkiyksikön 200 metrin olympiakultaa Lontoossa 2012, Rio de Janeirossa 2016 ja Tokiossa 2021. Kajakkiyksikön 500 metrillä hän voitti Tokiossa ja Pariisissa 2024 kultaa, sai Riossa pronssia ja sijoittui Lontoossa seitsemänneksi. Tokiossa hän voitti kultaa myös kajakkikaksikon 500 metrillä parinaan Caitlin Regal. Hän voitti Pariisissa 2024 kultaa myös kajakkikaksikon ja -nelosen 500 metrillä. 

Carrington on voittanut kajakkiyksikön 200 metrin maailmanmestaruuden 2011, 2013, 2014, 2015, 2017, 2018, 2019, 2022 ja 2023. Kajakkiyksikön 500 metrillä hän on saavuttanut MM-kilpailuissa kultaa 2015, 2019, 2022 ja 2023, hopeaa 2014, 2017 ja 2018 sekä pronssia 2013. Kajakkikaksikon 500 metrillä hän sai kultaa 2017 ja hopeaa 2018, kajakkinelosen 500 metrillä kultaa 2023, hopeaa 2018 ja pronssia 2017.

Carrington on voittanut kaikkiaan 31 maailmancupin kilpailua.

Carringtonilla on kaksi vanhempaa veljeä.
## Lähteet
Sakshi Malik

**Sakshi Malik** (s. 3. syyskuuta 1992) on intialainen naispainin olympiamitalisti.

Malik saavutti Rio de Janeiron olympialaisissa 2016 pronssia 58&nbsp;kg:n painoluokassa. Hän sijoittui 60&nbsp;kg:n sarjassa kahdeksanneksi Taškentin MM-kilpailuissa 2014 ja sai pronssia Aasian-mestaruuskilpailuissa Dohassa 2015.

Malik saavutti Glasgow'n Kansainyhteisön kisoissa 2014 hopeaa 58&nbsp;kg:n sarjassa. Edellisvuoden Kansainyhteisön mestaruuskilpailuissa hän oli saanut 63-kiloisissa pronssia.

Malik sai nuorten MM-kilpailuissa pronssia 59&nbsp;kg:n painoluokassa 2010. Kadetti-ikäisten (17-v.) Aasian-mestaruuskilpailuissa hän oli kolmas 60-kiloisissa 2009. Nuorten Aasian-mestaruuskilpailuissa hän sai kultaa 63&nbsp;kg:n sarjassa 2012 ja hopeaa 59-kiloisissa 2009.

2. huhtikuuta 2017 hän meni naimisiin Satyawart Kadianin kanssa.

## Lähteet